**Tomáš Hyka** (s. 23. maaliskuuta 1993 Mladá Boleslav, Tšekki) on tšekkiläinen jääkiekkoilija. Hän on pelipaikaltaan oikea laitahyökkääjä. Elite Prospects -sivuston Erik K. Pirin mukaan Hyka on nopea ja erinomaisilla hyökkäyspään vaistoilla varustettu laitahyökkääjä, jolla on hyvät kädet ja kiekolliset taidot. Hän ei ole kuitenkaan kovin isokokoinen eikä voimakas. Hyka laukoo oikealta.

Ura
---

### Seuraura

Hyka on BK Mladá Boleslavin kasvatti. Kaudella 2009–2010 hän voitti seuran B-nuorten sisäisen piste- ja maalipörssin tehoilla 34+24=58, joilla Hyka sijoittui koko Tšekin B-nuorten sarjan maalipörssissä kolmanneksi ja pistepörssissä neljänneksi. Kaudella 2010–2011 hän debytoi Mladá Boleslavin Extraliga-joukkueessa, jossa Hyka pelasi 13 runkosarja- ja yhden karsintasarjan ottelun tehden yhden maalin. QMJHL-joukkue Gatineau Olympiques varasi hänet koko CHL:n varaustilaisuuden kahdeksantena pelaajana kesällä 2011. Hyka siirtyi joukkueeseen kaudeksi 2011–2012 ja voitti Olympiquesin sisäisen piste- ja syöttöpörssin tehoilla 20+44=64. Hän voitti myös joukkueen sisäisen tehotilaston lukemalla +14. Hyka pelasi kauden aikana myös CHL Top Prospects Gamessa.

Los Angeles Kings varasi Hykan kuudennella kierroksella 171. pelaajana NHL:n varaustilaisuudessa 2012. Samana kesänä hänet varasi myös Spartak Moskova 51. pelaajana KHL:n varaustilaisuudessa. Kaudella 2012–2013 Hyka oli Gatineau Olympiquesin QMJHL-joukkueen toiseksi paras pistemies Adam Chapmanin kanssa tehoilla 20+34=54. Hän voitti myös joukkueen sisäisen tehotilaston lukemalla +9. Kaudeksi 2013–2014 Hyka siirtyi kahden kuukauden try-outin kautta vuoden mittaisella sopimuksella Ruotsin SHL-liigan Färjestad BK:hon. Hän teki siellä 40 runkosarjaottelussa tehot 4+5=9, kunnes helmikuussa 2014 seura lainasi Hykan loppukaudeksi sarjatasoa alemmas HockeyAllsvenskan-joukkue VIK Västerås HK:hon. Hän eteni joukkueen kanssa Kvalserieniin saakka, mutta Västerås jäi lopulta kuitenkin ilman sarjanousua.

Kaudeksi 2014–2015 Hyka palasi kasvattajaseuraansa BK Mladá Boleslaviin. Hänen ensimmäinen täysi kautensa Extraligassa toi 22 runkosarjaottelussa tehot 7+3=10 ja yhdeksässä playoff-ottelussa tehot 2+1=3. Kaudella 2015–2016 Hyka oli Mladá Boleslavin toiseksi paras pistemies Richard Jarůšekin kanssa. Kaudella 2016–2017 hän voitti joukkueen sisäisen piste-, maali- ja syöttöpörssin tehoilla 17+21=38. Pudotuspeleissä Hyka oli Mladá Boleslavin paras maalintekijä ja hän jakoi joukkueen sisäisen pistepörssin voiton Jakub Orsavan ja Lukáš Žejdlin kanssa tehoilla 4+1=5. Mestarien liigassa Hyka jakoi kolmella syöttöpisteellään Mladá Boleslavin sisäisen syöttöpörssin kahden muun pelaajan kanssa ja sisäisen pistepörssin voiton neljän muun pelaajan kanssa. Hän jakoi myös joukkueen sisäisen tehotilaston voiton Jakub Klepišin ja Tomáš Pospíšilin kanssa lukemalla +2.

Kesäkuussa 2018 Hyka teki vuoden mittaisen ja 750 000 dollarin arvoisen tulokassopimuksen NHL:n laajennusjoukkue Vegas Golden Knightsin kanssa.

### Maajoukkueura

Hyka edusti Tšekkiä MM-kilpailuissa vuonna 2017. Yhteensä hän on pelannut 16 A-maaottelua tehopistein 3+1=4. Hyka teki A-maajoukkuedebyyttinsä 3. marraskuuta 2016 Karjala-turnauksen Tšekin Plzeňissä pelatussa avausottelussa Ruotsia vastaan. Hän avasi maalitilinsä A-maajoukkuetasolla heti kahdella osumalla Euro Hockey Challengessa 22. huhtikuuta 2017 Nürnbergissä Saksa vastaan. Hykan toinen maali syntyi ylivoimalla.

Hyka pelasi myös alle 20-vuotiaiden MM-kilpailuissa vuosina 2012 ja 2013, joista jälkimmäisessä turnauksessa hän jakoi Tšekin sisäisen maalipörssin voiton Dmitrij Jaškinin ja Martin Frkin kanssa kolmella osumallaan. Hyka pelasi myös alle 18-vuotiaiden MM-kilpailuissa vuonna 2011. Hänet valittiin Sveitsiä vastaan pelatun karsintasarjan ottelun päätteeksi Tšekin ottelun parhaaksi pelaajaksi.

Hyka pelasi myös alle 18-vuotiaiden Ivan Hlinkan muistoturnauksessa vuonna 2010. Hän pelasi myös World U-17 Hockey Challengessa vuonna 2010. Yhteensä Hyka on pelannut 24 nuorten ja 46 poikien maaottelua.

Muuta
-----

Hykan isä Tomáš Sr. pelasi omalla urallaan yli sata ottelua Tšekkoslovakian liigassa ja Extraligassa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | BK Mladá Boleslav | ČEL | 13 | 1 | 0 | 1 | 6 | – | – | – | – | – | U18 | 6 | 1 | 1 | 2 | 0 |
| 2011–2012 | Gatineau Olympiques | QMJHL | 50 | 20 | 44 | 64 | 30 | 4 | 1 | 1 | 2 | 0 | JMM | 5 | 0 | 2 | 2 | 4 |
| 2012–2013 | Gatineau Olympiques | QMJHL | 49 | 20 | 34 | 54 | 24 | 10 | 2 | 2 | 4 | 8 | JMM | 6 | 3 | 2 | 5 | 2 |
| 2013–2014 | Färjestad BK | SHL | 40 | 4 | 5 | 9 | 6 | – | – | – | – | – |
|  | VIK Västerås HK | Allsvenskan | 3 | 1 | 0 | 1 | 2 | – | – | – | – | – |
| 2014–2015 | BK Mladá Boleslav | ČEL | 22 | 7 | 3 | 10 | 10 | 9 | 2 | 1 | 3 | 4 |
| 2015–2016 | BK Mladá Boleslav | ČEL | 47 | 12 | 18 | 30 | 22 | 10 | 3 | 1 | 4 | 2 |
| 2016–2017 | BK Mladá Boleslav | ČEL | 48 | 17 | 21 | 38 | 18 | 5 | 4 | 1 | 5 | 6 | MM | 4 | 0 | 0 | 0 | 0 |
| 2017–2018 | Chicago Wolves | AHL | 50 | 15 | 33 | 48 | 8 | 3 | 0 | 1 | 1 | 2 | MM | 8 | 3 | 3 | 6 | 2 |
|  | Vegas Golden Knights | NHL | 10 | 1 | 2 | 3 | 0 | – | – | – | – | – |
| 2018–2019 | Chicago Wolves | AHL | 43 | 16 | 24 | 40 | 10 | 22 | 3 | 12 | 15 | 6 |
|  | Vegas Golden Knights | NHL | 17 | 1 | 3 | 4 | 2 | – | – | – | – | – |
| 2019–2020 | Traktor Tšeljabinsk | KHL | 49 | 17 | 17 | 34 | 28 | – | – | – | – | – |
| 2020–2021 | Traktor Tšeljabinsk | KHL | 59 | 14 | 35 | 49 | 14 | 5 | 0 | 3 | 3 | 4 |
| 2021–2022 | Traktor Tšeljabinsk | KHL | 37 | 11 | 24 | 35 | 14 | 15 | 5 | 7 | 12 | 6 | OK | 4 | 1 | 0 | 1 | 2 |
| 4 kautta | yhteensä | ČEL | 130 | 37 | 42 | 79 | 56 | 24 | 9 | 3 | 12 | 12 |
| 3 kautta | yhteensä | KHL | 145 | 42 | 76 | 118 | 56 | 20 | 5 | 10 | 15 | 10 |
| 2 kautta | yhteensä | NHL | 27 | 2 | 5 | 7 | 2 | – | – | – | – | – |
| 2 kautta | yhteensä | AHL | 93 | 31 | 57 | 88 | 18 | 25 | 3 | 13 | 16 | 8 |

Lähteet
-------

* Tomáš Hyka The Internet Hockey Databasessa (englanniksi)
* Tomáš Hyka *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Tomáš Hyka *Elite Prospects*. Everysport Media Group AB.  (englanniksi)
2. ↑  Tomáš Hyka The Internet Hockey Databasessa (englanniksi)
3. ↑  Kalitzki, Jörgen: Färjestad testar tjeckisk forward  6.5.2013. Färjestad BK. Viitattu 8.6.2017. (ruotsiksi)
4. ↑  Kalitzki, Jörgen: FBK släpper Hyka till Västerås  26.2.2014. Färjestad BK. Viitattu 8.6.2017. (ruotsiksi)
5. ↑  Čechová, Jitka: Tahouni Výborný s Brošem zůstávají, přichází odchovanec Hyka *bkboleslav.cz*.  2.5.2014. Ml. Bol.:  BK Mladá Boleslav as & eSports.cz, sro. Viitattu 8.6.2017. (tšekiksi)
6. ↑  Vegas Golden Knights kaappasi Tshekin maajoukkuehyökkääjän *suomikiekko.com*.  2.6.2017. Nordic Sport Media. Viitattu 8.6.2017.
7. ↑  SJL Tilastopalvelu *tilastopalvelu.fi*.  3.11.2016. Suomen Jääkiekkoliitto – Finlands Ishockeyförbund ry. Viitattu 8.6.2017.
8. ↑  Germany vs Czech Republic – EHC – 2016–17 Euro Hockey Challenge – boxscore | Pointstreak Sports Technologies
9. ↑  BEST PLAYERS PER GAME (pdf)  24.4.2011. IIHF. Viitattu 8.6.2017. (englanniksi)

Tšekin joukkue – Jääkiekon MM-kilpailut 2018
3 Gudas (**A**) |
8 Šulák |
9 Sklenička |
10 Červenka (**C**) |
11 Nestrašil  |
12 Faksa |
14 Plekanec (**A**) |
17 Hronek |
18 Kubalík |
23 Jaškin |
26 Řepík |
30 Hrachovina |
33 Francouz |
36 Krejčík |
39 Rittich |
46 Krejčí |
47 Jordán |
51 Horák |
60 Moravčík |
61 Polášek |
71 Hyka |
72 Chytil |
88 Pastrňák |
90 Kousal |
98 Nečas |
Valmentaja Josef Jandač